kalixlouiis/myanmar-wikipedia-corpus huggingface dataset:
Machine language (စက်နားလည်သော သို့မဟုတ် စက်အသုံးပြုသော ဘာသာစကား) ဆိုသည်မှာ ကွန်ပျူတာ၏ CPU မှတိုက်ရိုက် အသုံးပြုသော ညွှန်ကြားချက် အစုအဝေးဖြစ်သည်။
ညွှန်ကြားချက်တစ်ခုချင်းစီသည် ကွန်ပျူတာမှတ်ဉာဏ်ပေါ်ဆွဲတင်ခြင်း၊ အခြားညွှန်ကြားချက်ရှိရာ နေရာသို့ သွားခြင်း တို့ကဲ့သို့သော သေချာစွာသတ်မှတ်ထားသော အလုပ်တစ်ခုကိုသာ လုပ်ဆောင်သည်။
CPU မှတိုက်ရိုက် အလုပ်လုပ်သော ပရိုဂရမ်တိုင်းသည် ယင်းကဲ့သို့သော ညွှန်ကြားချက်ကို စီတန်းထားခြင်းသာဖြစ်သည်။
ကိန်းဂဏန်းဖြင့် ဖွဲ့စည်းထားသော စက်အသုံးပြုသောကုဒ် (machine code)အား compiled code ( လူရေးထားသော ပရိုဂရမ်အား ကြားခံကုဒ် သို့ပြောင်းထားသောကုဒ်)၏ အနိမ့်ဆုံး ကိုယ်စားပြုထားသောကုဒ် ဟုယူဆနိုင်ပေသည်။
(ပရိုဂရမ်းမင်း တွင် လူသားများဖတ်နိုင်သော ရေးသားထားချက်များအား အမြင့်ဆုံး ဟုသတ်မှတ်ကာ စက်ကသာနားလည်နိုင်သော ရေးသားချက်များကို အနိမ့်ဆုံးဟု သတ်မှတ်သည်။
) စက်အသုံးပြုသောကုဒ် မှာ ဟဒ်ဝဲပေါ်တွင် မှီခိုမှုရှိသည်။
ဆိုလိုသည်မှာ CPU တစ်ခုနားလည်သောကုဒ်သည် အခြားCPUနားလည်ချင်မှနားလည်မည်ဖြစ်သည်။
ပရိုဂရမ်များကို စက်နားလည်သောဘာသာစကားဖြင့် တိုက်ရိုက်ရေးရန်ဖြစ်နိုင်သော်လည်း ထိုသို့ပြုလုပ်ရန်မှာ ပျင်းရိငြီးငွေ့ဖွယ်ကောင်းပြီး နှေးကွေးရုံသာမက အသေးဆုံးယူနစ် (bit) တစ်ခုချင်းစီအလိုက်စီမံရခြင်း၊ တည်နေရာ (address)နှင့် ကိန်းသေတန်ဖိုးများကို (ပရိုဂရမ်ရေးသားသူကိုယ်တိုင်) တွက်ထုတ်ပေးရခြင်းတို့မှာ အမှားဖြစ်နိုင်ခြေ အင်မတန်များသဖြင့် စက်နားလည်သောဘာသာစကားကို အသုံးပြုပြီး ပရိုဂရမ် ရေးသားခြင်း မရှိသလောက်ပင်ဖြစ်သည်။
ယနေ့ခေတ် ပရိုဂရမ်အားလုံးလောက်နီးပါးမှာ အဆင့်မြင့် ပရိုဂရမ်းမင်း ဘာသာစကားများ (ဥပမာ Java programming) သို့မဟုတ် assembly language ကို အသုံးပြုပြီးရေးသားထားခြင်းဖြစ်သည်။
(assembly language ဖြင့်ရေးသားထားသောကုဒ်များသည် Java ကုဒ်များလောက်နားလည်ရမလွယ်သဖြင့် Java နှင့် assembly ကို ယှဉ်သော် Java ကပို၍အဆင့်မြင့်သည်၊ higher level ဖြစ်သည်ဟု ယူဆခြင်းဖြစ်သည်) ထိုသို့ရေးသားထားသောကုဒ်များကို compilers, assemblers နှင့် ) များကို အသုံးပြုကာ စက်နားလည်သောကုဒ်အဖြစ်သို့ ဘာသာပြန်ဆို (translate)ကြခြင်းဖြစ်သည်။
ဤနေရာတွင် Interpreted programမှာ ခြွင်းချက်ဖြစ်သည်။
Interpreted program ဆိုသည်မှာ မုလပရိုဂရမ်ကို စက်နားလည်သောကုဒ်အဖြစ်သို့ ဘာသာပြန်ဆိုထားခြင်း မရှိပါ။
သို့ပါသော်လည်း interpreter သည် မူလကုဒ်တွင်ပါဝင်သော ညွှန်ကြားချက်များ (မူလကုဒ်မှထုတ်လုပ်ထားသော အလုပ်လုပ်နိုင်သော စက်နားလည်သောကုဒ် များပါဝင်သည့် ညွှန်ကြားချက်များ) ကို လုပ်ဆောင်ပါသည်။
ကြိုတင်သိရှိထားရန်များ ဤစာမျက်နှာတစ်ခုလုံးတွင် စက်နားလည်သောဘာသာစကား (machine language) နှင့် စက်နားလည်သောကုဒ် (machine code) ဟူ၍ နှစ်ခု အသုံးပြုထားသော်လည်း ယေဘုယျအားဖြင့် အတူတူပင်ဖြစ်သည်။
CPU နှင့် processor သည်လည်း အတူတူပင်ဖြစ်သည်။
အကယ်၍ သင်သည် software development or computer science terms နှင့် ရင်းနှီးခြင်းမရှိပါက system သို့မဟုတ် စနစ်ကို ကွန်ပျူတာ (ကွန်ပျူတာ အလုပ်လုပ်ပုံ) ဟုသာ ယူဆနိုင်သည်။
စက်ဟူသည်မှာ CPU သို့မဟုတ် processor ကိုသာရည်ညွှန်းပါသည်။
Machine code instructions Processorတိုင်း သို့မဟုတ် processor အစုအဝေးတိုင်းသည် ကိုယ်ပိုင် စက်နားလည်သော ညွှန်ကြားချက်(Machine code instructions) အစုအဝေးများရှိကြသည်။
၎င်း ညွှန်ကြားချက်များသည် bits၏ပုံစံအမျိုးမျိုးပင်ဖြစ်သည်။
ထို bitsပုံစံများသည် စက်အတွက်ကွဲပြားခြားနားသောညွှန်ကြားချက် အမျိုးမျိုးကိုပေးနိုင်သည်။
ထို့ကြောင့် တူညီသောဖွဲ့စည်းတည်ဆောက်ပုံရှိသော processorများအတွက် သီးခြား စက်နားလည်သောညွှန်ကြားချက်များ ရှိနေခြင်းဖြစ်သည်။
ထိုကဲ့သို့သောprocessorများတွင် နောက်မျိုးဆက် processorများက ရှေ့မှ processorများ၏ စက်နားလည်သောညွှန်ကြားချက်များနှင့် အသစ်ထပ်မံထည့်သွင်းထားသော ညွှန်ကြားချက်များပါဝင်လေ့ရှိကြသည်။
ဖြစ်တောင့်ဖြစ်ခဲဆိုသော်လည်း တစ်ခါတစ်ရံတွင်မူ နောက်မျိုးဆက် processorများက ရှေ့မှ processorများ၏ညွှန်ကြားချက်များကို ဆက်လက်၍အသုံးမပြုတော့ခြင်း၊ အဓိပ္ပာယ်များကိုပြောင်းလဲခြင်းများလည်း ရှိသည်။
ယင်းသို့ပြုလုပ်ခြင်းသည် ယခင်စက်နားလည်သောရေးသားထားသောကုဒ်များ၏ လိုက်လျောညီထွေဖြစ်မှု(compatibility)၊ ကွဲပြားခြားနားသောလုပ်ဆောင်ချက်များကိုလုပ်ဆောင်ခြင်း တို့ကိုဖြစ်ပွားစေနိုင်သည်။
စနစ်(Computer system)များအနေဖြင့် ကွဲပြားခြားနားသော မန်မိုရီ(ကွန်ပျူတာမှတ်ဉာဏ်) စီစဉ်မှု, Operating system နှင့် အခြားသော ကိရိယာများ (Mouse, Keyboard)ရှိနိုင်သည်။
ကွန်ပျူတာစနစ်(Computer system) အနေဖြင့်ယင်းကဲ့သို့သော အချက်များအပေါ်တွင်လည်း မှီတည်နေခြင်းဖြစ်ရကား မတူညီသောစနစ်များသည် တူညီသော Machine code (စက်နားလည်သောကုဒ်) များဖြင့် (အမျိုးအစားတူ processor ကိုသုံးထားစေကာမူ) အလုပ်လုပ်နိုင်လိမ့်မည် မဟုတ်ပါ။
စက်နားလည်သော ညွှန်ကြားချက်(Machine code instructions) အစုအဝေးတစ်ခုတွင် တူညီသောအရွယ်အစားရှိသည့် ညွှန်ကြားချက် သို့မဟုတ် အရွယ်အစား ပြောင်းလဲနိုင်သော ညွှန်ကြားချက်များ ပါဝင်သည်။
bits ပုံစံများ ဖွဲ့စည်းထားပုံသည် processor ဖွဲ့စည်းတည်ဆောက်ပုံ ပေါ်မူတည်ပြီး အဓိကပြောင်းလဲသလို ရံဖန်ရံခါတွင်မူ ညွှန်ကြားချက် အမျိုးအစား ပေါ်မူတည်၍လည်း ပြောင်းလည်းနိုင်ပါသေးသည်။
ညွှန်ကြားချက်အများစုတွင် တစ်ခု သို့မဟုတ် တစ်ခုထက်ပိုသော opcode (ညွှန်ကြားချက်အမျိုးအစားကိုသတ်မှတ်ရန်)၊ အမှန်လုပ်ဆောင်ရမည့်လုပ်ငန်း (operation) နှင့် အခြားလိုအပ်သော အရာများ (operands, addressing mode, ကိန်းသေတန်ဖိုးများ) တို့ပါဝင်သည်။
Programs Programs ဆိုသည်မှာ CPU အလုပ်လုပ်မည့်(execute) ညွှန်ကြားချက်များ၏ အစုအဝေး(sequence)ပင်ဖြစ်သည်။
သာမန်CPUများအနေဖြင့် ညွှန်ကြားချက်များကို တစ်ခုပြီးမှတစ်ခု executeလုပ်သော်လည်း superscalar processor များကမူ ညွှန်ကြားချက်အမြောက်အမြားကို တစ်ချိန်တည်းမှာပင်executeလုပ်နိုင်သည်။
Program flow (program code များ၏အလုပ်လုပ်ရန် အစီအစဉ်)ကို 'jump instructions' ကလွှမ်းမိုးထားသည်။
'Jump instructions' ဆိုသည်မှာ နောက်ထပ်လုပ်ရမည့် ညွှန်ကြားချက်ကိုပြောင်းလဲပေးခြင်းဖြစ်သည်။
C++ coding များတွင်အသုံးများသော goto ကဲ့သို့သော statement မျိုးဖြစ်သည်။
Conditional jumps ဖြစ်ပေါ်ရန်ကမူ conditionကိုက်ညီခြင်း မညီခြင်း ပေါ်မူတည်သည်။
Conditional jumps ဆိုသည်မှာ Java programming ကဲ့သို့သော programming languageများတွင် သုံးသော if else statement များကို ဆိုလိုခြင်းဖြစ်သည်။
ဥပမာ line no. 25ကို executeလုပ်ပြီးသောအခါ line no. 26ကို executeလုပ်သင့်သော်လည်း if else အခြေအနေများ(conditions) နှင့်ကိုက်ညီသော အခြား ကုဒ်များကို executeလုပ်သွားခြင်း (jump ဖြစ်သွားခြင်း) ကိုဆိုလိုခြင်းဖြစ်သည်။
Assembly languages Assembly languageသည် စက်နားလည်သော ဘာသာစကား (Machine language) အားပိုမို ဖတ်ရလွယ်ကူအောင် ရေးသားထားခြင်းဖြစ်ပြီး ၎င်းသည် Machine code instructions အားကိန်းဂဏန်းများဖြင့် ရည်ညွှန်းမည့်အစား mnemonic codes ဖြင့်ရည်ညွှန်းခြင်းပင်ဖြစ်သည်။
ဥပမာအားဖြင့် Zilog Z80 processorတွင် Machine code(စက်နားလည်သောကုဒ်) 00000101သည် CPUအား processor register Bကို ၁ လျှော့ခိုင်းခြင်းဖြစ်သည်။
၎င်း 00000101ကို Assembly languageဖြင့်ဆိုလျှင် DEC B ဟု ဖော်ပြနိုင်ပေသည်။
တရုတ်ကွန်မြူနစ်ပါတီ (၊ အတိုကောက် CCP) သည် တရုတ်ပြည်သူ့သမ္မတနိုင်ငံ (PRC) ၏ စတင်တည်ထောင်သူနှင့် အာဏာရနိုင်ငံရေးပါတီဖြစ်သည်။
စည်းလုံးသောတပ်ဦး(United Front)တွင် အခြားပါတီ ၈ ခုနှင့်အတူ ပါဝင်ပေမယ့် တရုတ်ကွန်မြူနစ်ပါတီသည် တရုတ်နိုင်ငံ၏ တစ်ဦးတည်းသော အုပ်ချုပ်ရေးပါတီ ဖြစ်သည်။
အခြားပါတီ (၈)ခုသည် စစ်မှန်သောအာဏာမရှိသည့်အပြင် တရုတ်ကွန်မြူနစ်ပါတီ၏ ချုပ်ကိုင်မှု အောက်တွင်သာ ရှိသည်။
တရုတ်ကွန်မြူနစ်ပါတီကို ချန်ဒူရှစ် နှင့် လီဒါကျောင်း တို့က ၁၉၂၁ ခုနှစ်တွင် စတင်တည်ထောင်ခဲ့သည်။
ပါတီသည် လျင်မြန်စွာကြီးထွားလာပြီး ၁၉၄၉ခုနှစ်တွင် တရုတ်ပြည်တွင်းစစ်ပြီးနောက် တရုတ်ကွန်မြူနစ်ပါတီသည် တရုတ်သမ္မတနိုင်ငံ ဖွဲ့စည်းခြင်းကို ဦးဆောင်ခဲ့သော အမျိုးသားရေးကူမင်တန်ပါတီကို တရုတ်ပြည်မကြီးမှ မောင်းထုတ်ခဲ့သည်။
တရုတ်ကွန်မြူနစ်ပါတီသည် ၂၀၁၆ခုနှစ်အထိ အဖွဲ့ဝင်ဦးရေ ၈၈.၇၆ သန်းနှင့်အတူ ကမ္ဘာပေါ်တွင် ဒုတိယအကြီးဆုံးသော နိုင်ငံရေးပါတီ ဖြစ်သည်။
တရုတ်ကွန်မြူနစ်ပါတီသည် တရားဝင်အားဖြင့် ဗလာဒီမာလီနင်၏ ရုရှားမာက်စ်ဝါဒီ နှင့် အလယ်အလတ်ဒီမိုကရေစီ အခြေခံသဘောတရားအပေါ် ဖွဲ့စည်းထားသည်။
ပါတီ၏ အမြင့်ဆုံး မှာ ငါးနှစ်တွင် တစ်ကြိမ် ကျင်းပေသာ အမျိုးသား ကွန်ဂရက်အစည်းအဝေးဖြစ်သည်။
အမျိုးသားကွန်ဂရက်အစည်းအဝေး မကျင်းပဖြစ်တဲ့အခါ ဗဟိုကော်မတီသည် အမြင့်ဆုံးဖြစ်သည်။
သို့သော်ဗဟိုကော်မတီသည် သာမန်အားဖြင့် တစ်နှစ်လျှင်တစ်ကြိမ်သာ တွေ့ဆုံသောကြောင့် အများဆုံးတာဝန်နှင့် ဝတ္တရားများအား ပေါ်လစ်ဗြူရို(Politburo) နှင့် ၎င်း၏အမြဲတမ်းကော်မတီတွင် အပ်နှင်းကြသည်။
ပါတီ၏ ခေါင်းဆောင်သည် အထွေထွေအတွင်းရေးမှူး (အရပ်သားပါတီလုပ်ငန်းတာဝန်များအတွက်တာဝန်)၊ ဗဟိုစစ်ရေးကော်မရှင်ဥက္ကဋ္ဌ (CMC) (စစ်ရေးကိစ္စများကိုတာဝန်)နှင့် နိုင်ငံတော်သမ္မတ (နိုင်ငံ့အကြီးဆုံးရာထူး)၏ရုံးများအား ထိန်းချုပ်ထားသည်။
ထို့ကြောင့် ပါတီခေါင်းဆောင်သည် နိုင်ငံ၏အထွဋ်အထိပ်ခေါင်းဆောင်ဖြစ်သည်။
၂၀၁၂ခုနှစ်တွင် ကျင်းပခဲ့သော (၁၈) ကြိမ်မြောက် အမျိုးသားကွန်ဂရက်မှ ရွေးကောက်တင်မြှောက် ထားသော လက်ရှိပါတီခေါင်းဆောင်မှာ ရှီကျင့်ဖျင် ဖြစ်သည်။
တရုတ်ကွန်မြူနစ်ပါတီသည် ရှေးကွန်မြူနစ်အတွေးအခေါ်များကို ယုံကြည်လက်ခံနေဆဲ ဖြစ်ပြီး နှစ်စဉ်နှစ်တိုင်း နိုင်ငံတကာကွန်မြူနစ်များနှင့် အလုပ်သမားများ ပါတီများ အစည်းအဝေးတွင် ပါဝင်ဆောင်ရွက်နေဆဲဖြစ်သည်။
ပါတီဖွဲ့စည်းပုံ အခြေခံဥပဒေအရ ပါတီသည် မာ့က်စ်-လီနင်၊ မော်စီတုန်းအတွေးအခေါ်၊ တရုတ်ဆိုရှယ်လစ်လမ်းစဉ်နှင့် တိန့်ရှောင်ဖိန်သီအိုရီများကို ဖွံ့ဖြိုးတိုးတက်ရေးအတွက် သိပ္ပံနည်းကျအမြင်နှင့် ပေါင်းစပ်၍လိုက်နာဆောင်ရွက်သည်။
တရုတ်နိုင်ငံ၏ စီးပွားရေးပြုပြင်ပြောင်းလဲမှုများအတွက် တရားဝင်ရှင်းလင်းတင်ပြချက်မှာ တိုင်းပြည်ဆိုရှယ်လစ်ဝါဒ၏ မူလအဆင့် ဖြစ်သည်။
ထိုအဆင့်မှာ တရုတ်မာက်စ်ဝါဒီ အရ အရင်းရှင်နည်းစနစ်များကို တရုတ်စီးပွားရေးအတွက်မည်သို့ အသုံးပြုကြသည်ကို ရှင်းပြထားခြင်း ဖြစ်သည်။
မော်စီတုန်း၏ စီစဉ်ထားသော စီးပွားရေးစနစ်သည် အသုံးမဝင်တော့ဟု ယူဆသောကြောင့် လက်ရှိစနစ်ဖြစ်သော အရင်းရှင်စနစ်အပေါ် အခြေခံထားသော ဆိုရှယ်လစ်ဈေးကွက်စီးပွားရေး ဖြင့်အစားထိုးခဲ့သည်။
သမိုင်း တည်ထောင်နှင့်အစောပိုင်းသမိုင်း (၁၉၂၁ - ၂၇) တရုတ်ကွန်မြူနစ်ပါတီ သည် မာက်စ်ဝါဒ နှင့် မင်းမဲ့ဝါဒ စသော အယူဝါဒများ တရုတ်ပညာတတ်များ အကြားတွင် ရေပန်းစားခဲ့သည့်ကာလ ဖြစ်သော ၁၉၁၉မေလ ၄ရက်နေ့ လှုပ်ရှားမှု အတွင်း ဇစ်မြစ် ခံသည်။
လီဒါကျောင်းသည် လီနင် နှင့် ကမ္ဘာ့တော်လှန်ရေး ကို ဦးဆောင်ထောက်ခံခဲ့ သော ပထမဦးဆုံး တရုတ်ပညာတတ် ဖြစ်သည်။
လီသည် ချန်ဒူရှစ်နှင့် မတူဘဲ တရုတ်သမ္မတနိုင်ငံ၏ အရေးကိစ္စများတွင် မပါဝင်ဆောင်ရွက်ခဲ့ပါ။
သူတို့နှစ်ဦး စလုံးက ရုရှားနိုင်ငံ၏ အောက်တိုဘာ တော်လှန်ရေး ကို ကမ္ဘာ့နေရာတိုင်းတွင် ဖိနှိပ်ခံနေရသော နိုင်ငံများအတွက် ခေတ်သစ်တစ်ခု ၏ ရှေ့ပြေး အဖြစ် ယုံကြည် ခဲ့ကြသည်။
CPC သည် ဗလာဒီမာလီနင်၏ သီအိုရီ အပေါ် အခြေပြုခဲ့သည်။
NGC 333 သည် Lenticular အမျိုးအစား ဂယ်လက်ဆီဖြစ်ပြီး ကြယ်စုတန်း စီတပ်မှ အလင်းနှစ် ၇၅၅ မီလီယံခန့် ဝေးကွာသောနေရာ၌ တည်ရှိသည်။
ယင်းအား ၁၈၇၇ ခုနှစ်တွင် Wilhelm Tempel ဆိုသူမှ ရှာဖွေတွေ့ရှိခဲ့သည်။
NGC 334 သည် ကြယ်စုတန်း ပန်းပုဆရာ မှ ခရုပတ်ပုံစံ ဂယ်လက်ဆီဖြစ်သည်။
ယင်းအား ၁၈၃၄ ခုနှစ် စက်တင်ဘာ ၂၅ တွင် ဂျွန် ဟာရှယ်မှ ရှာဖွေတွေ့ရှိခဲ့သည်။
NGC 335 သည် ကြယ်စုတန်း စီတပ်မှ ခရုပတ်ပုံစံ ဂယ်လက်ဆီဖြစ်ပြီး ၁၈၈၅ ခုနှစ် အောက်တိုဘာလ ၉ ရက်နေ့၌ Francis Leavenworth က ရှာဖွေတွေ့ရှိခဲ့သည်။
I Zwicky 36 အတိုကောက်အားဖြင့် I Zw 36 သည် ဂယ်လက်ဆီပုဖြစ်ပြီး ကြယ်စုတန်း ကိန်း ဗီနိုက်တီစိုင်၌ တည်ရှိသည်။
ယင်းဂလက်ဆီရှိ ကြယ်များသည် သက်တမ်းအားဖြင့် နုငယ်နေသေးပြီး နှစ်ပေါင်း ၃ မီလီယံအောက်တွင် ရှိကြသည်။
ဗာဂိုး ၁ သည် အင်မတန် မှေးမိန်သည့် နဂါးငွေ့တန်း ဂယ်လက်ဆီ၏ အရံဂလက်ဆီဖြစ်သည်။
ယင်းသည် အချင်းဝက်အားဖြင့် အလင်းနှစ် ၁၂၄ ရှိပြီး ကမ္ဘာမြေမှဆိုသော် အလင်းနှစ် ၂၈၀၀၀၀ ကွာဝေးသည်။
NGC 311 သည် မိန် နက္ခတာရာမှ lenticular အမျိုးအစား ဂယ်လက်ဆီဖြစ်ပြီး ဂျွန် ဟာရှယ်မှ ၁၈၂၈ စက်တင်ဘာလ ၁၈ ရက်နေ့တွင် ရှာဖွေတွေ့ရှိခဲ့သည်။
NGC 312 သည် ဖီးနစ် ကြယ်စုတန်းမှ ဘဲဥပုံစံ ဂယ်လက်ဆီဖြစ်ပြီး ဂျွန် ဟာရှယ်မှ ၁၈၃၆ ခုနှစ် စက်တင်ဘာ ၅ ရက်နေ့တွင် ရှာဖွေတွေ့ရှိခဲ့သည်။
NGC 326 သည် မိန် နက္ခတာရာမှ ဘဲဥပုံစံ ဂယ်လက်ဆီဖြစ်ပြီး ၁၈၆၅ ခုနှစ် ဩဂုတ်လ ၂၄ ရက်တွင် Heinrich d'Arrest ဆိုသူက ရှာဖွေတွေ့ရှိခဲ့သည်။
လေ့လာချက်များအရ ယင်းသည် ရေဒီယို ဂယ်လက်ဆီတစ်ခု ဖြစ်သည်။
NGC 327 သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး Albert Marth ဆိုသူမှ ၁၈၆၄ ခုနှစ် စက်တင်ဘာလ ၂၇ ရက်တွင် ရှာဖွေတွေ့ရှိခဲ့သည်။
ယင်း၏ အနီးအနား ဂလက်ဆီများမှာ NGC 329, NGC 325 နှင့် NGC 321 တို့ဖြစ်ကြသည်။
Windows 7 (codenamed Vienna, ယခင် Blackcomb) သည် မိုက်ခရိုဆော့ဖ်၏ ကွန်ပျူတာ လည်ပတ်ရေးစနစ်တစ်ခုဖြစ်ပြီး Windows NT မိသားစုထဲမှ တစ်ခုဖြစ်သည်။
Windows 7 အား ဇူလိုင် ၂၀၀၉ ခုနှစ်တွင် စတင်ထုတ်လုပ်ခဲ့ပြီး အောက်တိုဘာ ၂၂၊ ၂၀၀၉ ခုနှစ်တွင် စတင်ရရှိခဲ့သည်။
မိုက်ခရိုဆော့သည် Windows Vista ၏ အားနည်းချက်များကို ဖာထေးသည့်အနေဖြင့် Windows 7 အား အဆင့်မြင့်တင် ထုတ်လုပ်ခဲ့ခြင်းဖြစ်ပြီး ၆ လအတွင်း မိတ္တူအချပ်ရေ ၁၀၀ မီလီယံ ရောင်းချခဲ့ရကာ ၂၀၁၂ ဇူလိုင်လတွင် အချပ်ရေ ၆၃၀ မီလီယံထိ တိုးလာခဲ့သည်။
၂၀၁၆ ဇွန်လအရ ဈေးကွက်၏ ၄၉.၀၅ ရာခိုင်နှုန်းထိ ရောက်ရှိခဲ့ပြီး လူသုံးအများဆုံး os တစ်ခုအဖြစ် ရပ်တည်ခဲ့သည်။
ခွေးတောက်မြစ်ယှက်၊ စိုက်ရောဖက်က၊ သရက်ပင်မင်း၊ သီးချိုကင်း၏ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ခွေးတောက်မြစ်နှင့် သရက်ပင်ပင်အမြစ်တို့ ရောယှက်စိုက်သဖြင့် သရက်သီးတွင် အချိုအရသာကင်းပြီး အခါးအရသာ ဖြစ်လာသကဲ့သို့ နီးစပ်ရာ၏ ဓလေ့စရိုက် ကူးစက်သည်။
တစ်နေ့သ၌ ဒဓိဝါဟအမည်ရှိသော မင်းသည် မြစ်အတွင်း၌ ရေကစားစဉ် နတ်တို့သုံးဆောင်သော သရက်သီးတစ်လုံးသည် မြစ်ရေတွင် မျောပါလာကာ မင်းကြီးရေကစားရာ၌ ကာကွယ်ထားသော ပိုက်ကွန်၌ ငြိလေ၏။
ထိုအခါ မင်းချင်းတို့က မင်းကြီးအား သရက်သီးကို ဆက်၏။
မင်းကြီး သုံးဆောင်ကြည့်သော် သရက်သီးသည် အလွန် ချိုမြိန်လှသဖြင့် အစေ့ကို စိုက်စေ၏။
သီးသောအခါ တစ်ပါးသော မင်းတို့အား လက်ဆောင်ပေး၏။
ထိုသို့ပေးသောအခါ အပင်မပေါက်စေအံ့သော်ငှာ အညှောက်ထွက်ရာ နေရာကို ဓားရိုးဖြင့် ထိုးဖောက်၍ ပေးစေ၏။
မင်းတို့သည် သရက်သီးကို စားပြီးသော် အစေ့ကို စိုက်လျှင် အပင်မပေါက်။
ထိုအကြောင်းကို စုံစမ်း၏။
ဒဓိဝါဟနမင်း၏ အစီအမံဖြစ်ကြောင်း သိရလျှင် မင်းတစ်ပါးသည် ထိုသရက်ပင် ပျက်စေအံ့သောငှာ မိမိ၏ ဥယျာဉ်စောင့်ကို ဒဓိဝါဟနမင်းထံ စေလွှတ်ဖျက်စီးစေ၏။
ဥယျာဉ်စောင့်သည် ဒဓိဝါဟနမင်းထံရောက်သော် မင်းကြီးနှစ်ခြိုက်စေအံ့သောငှာ ပွင့်ချိန်မတန်သေးသော ပန်းတို့ကို ပွင့်စေ၏။
သီးချိန်မတန်သေးသော အသီးတို့ကို သီးစေ၏။
ဥယျာဉ်ကို မွေ့လျော်ဖွယ် ပြုပြင်၏။
မင်းကြီးနှစ်ခြိုက်လှသဖြင့် ဥယျာဉ်တွင် ဥယျာဉ်စောင့် ခန့်၏။
ဥယျာဉ်စောင့်သည် သရက်ပင်ကို ခြံရံ၍ တမာပင်၊ ခွေးတောက်ပင်တို့ကို စိုက်လျှင် ချိုမြိန်သော အသီးတို့ ခါးလေ၏။
ထိုအခါ ဥယျာဉ်စောင့်သည် ထွက်ပြေး၏။
ထိုအကြောင်းကို မင်းကြီး သိလျှင် သရက်ပင်ပတ်ဝန်းကျင်၌ ရှိကုန်သော တမာပင်၊ ခွေးတောက်ပင်တို့ကို နုတ်စေ၏။
ခါးသော မြေမှုန့်တို့ကို ဖယ်၍ ချိုသော မြေမှုန့်တိုကို ထည့်စေ၏။
သရက်ပင်ကို နို့ရည်၊ သကာရည်၊ နံ့သာရည် သွန်းလောင်းစေ၏။
ထိုအခါသရက်သီးတို ချိုမြဲ ချိုလေ၏။
ခုဒ္ဒကနိကာယ်၊ ၁၈၆-ဒဓိဝါဟနဇာတ်။
အခြားအသုံးအနှုန်း ခါးတောက်မြစ်ယှက်၊ စိုက်ရောဖက်သား၊ သရက်ပင်မင်း၊ သီးချိုကင်း၏ ဟူ၍လည်း အသုံးရှိသည်။
မူလရင်းမြစ် "ခါးတောက်မြစ်ယှက်၊ စိုက်ရောဖက်သား၊ သရက်ပင်မင်း၊ သီးချိုကင်းသို့၊" [၈၈၅] ကိုး* ၁၅။
"ချိုမှည့်သရက်၊ ခါးတောက်ဖက်သို့၊ ယွင်းပျက်လေတတ်၊ မင်းနှင့်မတ်ကို၊" [၁၁၈၄] အာသံ*၂၁။
"တမာခွေးတောက်၊ မြစ်ရှောက်ရောယှက်၊ တူနှောဖက်၍၊ သရက်ချိုမြ၊ ဘန္တရလည်း၊ ကွယ်ပအပြီး၊ အခါးသီး'''၏၊" [၁၂၆၆] မဃ*၂၃၇။
ခွေးဖြူ တော မတိုးဝံ့ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ခွေးသည် ဆူးများရှိသော ဖြူကောင်တို့အတွင်း နေထိုင်ခြင်းငှါ မတတ်နိုင်သကဲ့သို့၊ အသွင်သဏ္ဌာန် အမျိုးမတူသော သူများကြား ရောနှောနေ‌ထိုင်နိုင်ခြင်း မရှိချေ။
မူလရင်းမြစ် "ဝီရိယဓာတ် နုံ့လှသော သူတို့သည် ခွေးဖြူ တော မတိုးဝံ့ဆိုသကဲ့သို့ ဝီရိယစိုက်ထုတ်၍ လုပ်ဆောင်ရသော အမှုတို့နှင့် တွေ့ကြုံခဲ့လျှင် တွန့်၍ သွားကြကုန်မြဲတည်း။
" [၁၂၆၆] ဗောဓိ။
ဆက်စပ်ဖတ်ရှုရန် ခွေး ဖြူတော မတိုးဝံ့ ကျမ်းကိုး Category:မြန်မာစကားပုံများ။
ခွေး ဖြူတော မတိုးဝံ့ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ခွေးသည် ဖြူကောင်၏ဆူးကို ကြောက်သဖြင့် ဖြူကောင်များအကြားသို့ မသွားဝံ့သကဲ့သို့ ကြောက်ရွံ့တတ်သူသည် အခက်အခဲကို ရင်မဆိုင်ဝံ့ချေ။
မူလရင်းမြစ် "သူရဲဘော နည်းလှသော လူ့ကြက်ဖျင်းကို ယူထားမိပြန်ချေက ရဲရဲဝံ့ဝံ့ စွန့်စွန့်စားစား မလုပ်ဝံ့ မကိုင်ဝံ့သဖြင့် နေရာတကာ သူများနောက်ပိတ်ဆုံးက နေရလေသည်။
ခွေး ဖြူတော မတိုးဝံ့သကဲ့သို့ ဖြစ်တတ်သည်။
" [၁၂၉၄] ဒဂုန်၊ ၂၈၈။
ဆက်စပ်ဖတ်ရှုရန် ခွေးဖြူ တော မတိုးဝံ့ ကျမ်းကိုး Category:မြန်မာစကားပုံများ။
ခွေးမြီးကောက် ကျည်တောက်စွပ် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ကောက်နေသော ခွေးမြီးကို ဖြောင့်စေရန် ကျည်တောက် စွပ်ပေးထားသော်လည်း ကျည်တောက် ချွတ်လိုက်သောအခါ ကောက်မြဲတိုင်း ပြန်ကောက်သကဲ့သို့ နဂိုဗီဇအားဖြင့် ဆိုးသူကို မည်မျှပင် ပြုပြင်ပေးသော်လည်း အခိုက်အတန့်မျှသာ ကောင်း၍ ဆိုးမြဲတိုင်း ပြန်ဆိုးသည်။
မူလရင်းမြစ် "ဇာတိ ပဋိသန္ဓေကပင် ဉာဉ်ဆိုးပါလာခဲ့သူဖြစ်၍ ခွေးမြီးကောက် ကျည်တောက်စွပ်သကဲ့သို့..." [၁၃၀၃] ဘဝ။
"ငါပြုပြင်လို့ အလကားပဲ။
ဉာဉ်ဆိုတာခွေးမြီးကောက် ကျည်တောက်စွပ်သလို နေမှာပဲကွ၊ ဘယ်တော့မှ ဖျောက်မှာမဟုတ်ဘူး။
" [၁၃၁၅] မြဝတီ၊ ၁၊ ၉။
NGC 118 သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်သည်။
Windows 8.1 (codenamed Blue) သည် Windows 8၏ အဆင့်မြင့်ဗားရှင်းဖြစ်သည့် ကွန်ပျူတာ စက်လည်ပတ်ရေးစနစ်တစ်ခုဖြစ်သည်။
ပထမဆုံး beta ဗားရှင်းကို ၂၀၁၃ ခုနှစ် ဇွန်လတွင် စတင်ဖြန့်ချိခဲ့ပြီး ၂၀၁၃ ခုနှစ် ဩဂုတ်လတွင် လူတိုင်းသုံးနိုင်သည့်အထိ ရောက်ရှိလာခဲ့သည်။
Windows 8 နှင့် Windows RT အသုံးပြုသူများအနေဖြင့် Windows Store မှတဆင့် အခမဲ့ အဆင့်မြှင့်တင်ခွင့် ပေးခဲ့သည်။
၂၀၁၅ မတ်လအရ ဈေးကွက်ရှယ်ယာ တန်ဖိုးသည် ၁၀.၃ ရာခိုင်နှုန်း ရှိသည်။
ကိုးကား ပြင်ပလင့် Windows 8.1 Update Category:မိုက်ခရိုဆော့ဖ် ဝင်းဒိုး။
Windows Vista (codenamed Longhorn) သည် မိုက်ခရိုဆော့ဖ်၏ ကွန်ပျူတာ လည်ပတ်ရေးစနစ်တစ်ခုဖြစ်ပြီး ၂၀၀၆ ခုနှစ် နိုဝင်ဘာ ၈ ရက်နေ့တွင် စတင်ထုတ်လုပ်ခဲ့ပြီး မိုက်ခရိုဆော့ဖ် ဝဘ်ဆိုဒ်မှ ဒေါင်းလုပ်ဆွဲနိုင်အောင် လုပ်ဆောင်ပေးခဲ့သည်။
Windows Vista အား ပွဲထုတ်ချိန်သည် ယခင် အအောင်မြင်ဆုံးနှင့် နှစ်အရှည်ဆုံး ရပ်တည်လာခဲ့သည့် Windows XP ထုတ်လုပ်ခဲ့ချိန်အပြီး ၅ နှစ်အကြာမှ စတင်မိတ်ဆက်ခဲ့ခြင်းဖြစ်သည်။
Windows Vista တွင် ပါဝင်လာသော feature အသစ်များမှာ update GUI နှင့် visual style, Windows Search တို့ဖြစ်ကြသည်။
Windows Vista တွင် .NET Framework ဗာရှင်း 3.0 ပါဝင်လာခဲ့သည်။
မိုက်ခရိုဆော့ဖ်သည် Windows Vista အား ထုတ်လုပ်ခဲ့သည် ရည်မှန်းချက်မှာ Windows စက်လည်ပတ်ရေးစနစ်၏ လုံခြုံရေးကို အဆင့်မြှင့်တင်ရန် ဖြစ်သည်။
ဆယ်စုနှစ်တစ်ခုစာခန့် ရပ်တည်လာခဲ့သည့် Windows XP ၏ လုံခြုံရေး ယိုပေါက်များကို ပြန်လည်ပြုပြင်ရန် လိုအပ်လာခဲ့သည်။
အသုံးပြုသူများ၏ အကြိုက်တွေ့မှုသည် Windows XP ထက် နည်းပါးခဲ့သည်ဟုဆိုသည်။
ကာလအတော်ကြာ အသုံးပြုလာခဲ့သော Windows XP အသုံးပြုသူများသည် Windows Vista ၏ GUI အသစ်နှင့် မရင်းနှီးခဲ့ကြပေ။
Leopard drubs Vista in corporate satisfaction . Computerworld.com (26 March 2008). Retrieved on 14 October 2011. သို့သော်လည်း Windows Vista အား ထုတ်လုပ်ပြီး ၂၄ လတာကာလအတွင်း အသုံးပြုသူ ၂၀၀ မီလီယံခန့်ထိ ရှိခဲ့သည်။
မိုက်ခရိုဆော့ဖ်သည် Windows Vista အတွက် ပင်မထောက်ပံ့ပေးမှုအား ဧပြီ ၁၀၊ ၂၀၁၂ ခုနှစ်တွင် ရပ်တန့်ခဲ့သည်။
ထပ်တိုး ထောက်ပံ့ပေးမှုသည် ၁၁ ဧပြီ ၂၀၁၇ တွင် ကုန်ဆုံးမည်ဖြစ်သည်။
Windows Server 2003 သည် မိုက်ခရိုဆော့ဖ်၏ ဆာဗာ ကွန်ပျူတာ စက်လည်ပတ်ရေးစနစ်တစ်ခုဖြစ်သည်။
ယင်းအား ဧပြီလ ၂၄၊ ၂၀၀၃ ခုနှစ်တွင် ထုတ်လုပ်ခဲ့သည်။
Windows 2000 Server နောက်ပိုင်းထွက်သည့် ဗာရှင်းတစ်ခုဖြစ်ပြီး Windows XP၏ feature များအချို့ ပါဝင်လာခဲ့သည်။
အဆင့်မြှင့် ဗားရှင်းဖြစ်သော Windows Server 2003 R2 ကိုမူ ဒီဇင်ဘာ ၆၊ ၂၀၀၅ ခုနှစ်တွင် ထုတ်လုပ်ပေးခဲ့သည်။
Windows Server 2003 ၏ kernel ကို နောက်ပိုင်းထုတ် Windows Vista အတွက် မွမ်းမံခဲ့သည်။
NGC 186 သည် မိန် နက္ခတာရာမှ lenticular ဂယ်လက်ဆီဖြစ်ပြီး အလင်းနှစ် ၃.၄ မီလီယံအကွာတွင် ရှိသည်။
ယင်းအား ဝီလီယံ ဟာရှယ် ဆိုသူမှ ၁၈၉၁ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၄.၄ ဖြစ်သည်။
ယင်းဂလက်ဆီသည် အခြားဂယ်လက်ဆီများထက် ပိုမိုသေးသွယ်သည်။
NGC 187 သည် ကြယ်စုတန်း စီတပ်မှ ခရုပတ်ပုံစံ ဂယ်လက်ဆီဖြစ်ပြီး အလင်းနှစ် ၃.၂ မီလီယံ ဝေးကွာသည်။
ယင်းအား ဝီလီယံ ဟာရှယ် ဆိုသူမှ ၁၈၉၃ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၃.၉၀ ဖြစ်သည်။
NGC 200 သည် မိန် နက္ခတာရာမှ ခရုပတ်ပုံစံ ဂယ်လက်ဆီဖြစ်သည်။
ယင်းအား ဝီလီယံ ဟာရှယ် ဆိုသူမှ ဒီဇင်ဘာ ၂၅၊ ၁၇၉၀ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၃.၄၈ ဖြစ်သည်။
NGC 315 သည် မိန် နက္ခတာရာမှ ဘဲဥပုံစံ ဂယ်လက်ဆီဖြစ်သည်။
ယင်းအား ဝီလီယံ ဟာရှယ် ဆိုသူမှ စက်တင်ဘာ ၁၁၊ ၁၇၈၄ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၂.၂ ဖြစ်သည်။
NGC 316 သည် မိန် နက္ခတာရာမှ ကြယ်တစ်စင်းဖြစ်သည်။
ယင်းအား Bindon Stoney ဆိုသူမှ နိုဝင်ဘာ ၂၉၊ ၁၈၅၀ ခုနှစ်တွင် ရှာဖွေတွေ့ရှိခဲ့သည်။
NGC 317 သည် ကြယ်စုတန်း အင်ဒရိုမီဒါမှ interacting ဂယ်လက်ဆီဖြစ်သည်။
ယင်းအား Lewis A. Swift ဆိုသူမှ အောက်တိုဘာ ၁၊ ၁၈၈၅ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၃.၈ ဖြစ်သည်။
NGC 318 သည် မိန် နက္ခတာရာမှ ဂယ်လက်ဆီ ဖြစ်သည်။
NGC 319 သည် ကြယ်စုတန်း ဖီးနစ်မှ ခရုပတ်ပုံစံ ဂယ်လက်ဆီဖြစ်သည်။
ယင်းအား ဂျွန် ဟာရှယ် ဆိုသူမှ စက်တင်ဘာ ၅၊ ၁၈၃၄ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၅.၆၂ ဖြစ်သည်။
NGC 320 သည် ခရုပတ်ပုံစံ ဂယ်လက်ဆီဖြစ်ပြီး စီတပ် ကြယ်စုတန်းထဲတွင် တည်ရှိသည်။
ယင်းအား Francis Leavenworth ဆိုသူမှ ၁၈၈၆ ခုနှစ်တွင် ရှာဖွေတွေ့ရှိခဲ့သည်။
centre|250px ကိုးကား Category:စီတပ် (ကြယ်စုတန်း)။
NGC 109 သည် ကြယ်စုတန်း အင်ဒရိုမီဒါမှ အလင်းနှစ် ၂၄၀ မီလီယံ ဝေးကွာသည့် ခရုပတ်ပုံစံ ဂလက်ဆီဖြစ်သည်။
ယင်းအား Heinrich d'Arrest ဆိုသူမှ ၁၈၆၁ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၃.၇ ဖြစ်သည်။
NGC 110 သည် ကြယ်စုတန်း ကယ်ဆီယိုပီးယားမှ open star cluster ဖြစ်သည်။
ယင်းအား ဝီလီယံ ဟာရှယ် ဆိုသူမှ ၁၈၃၁ အောက်တိုဘာလ ၂၉ တွင် ရှာဖွေတွေ့ရှိခဲ့ပြီး ကြယ်များသည် ကောင်းကင်ယံတွင် မြင်ရခဲသည်။
cluster တည်ရှိမည်ဆိုပါက အနည်းဆုံး အလင်းနှစ် ၂၀၀၀ ခန့် ဝေးကွာမည်ဖြစ်သည်။
ကိုးကား ပြင်ပလင့် Category:ကပ်ဆီယိုပီးယား (ကြယ်စုတန်း)။
NGC 113 သည် lenticular အမျိုးအစား ဂယ်လက်ဆီဖြစ်ပြီး စီတပ် ကြယ်စုတန်းထဲတွင် ကမ္ဘာမြေမှ အလင်းနှစ် ၂၁၀ မီလီယံ ဝေးကွာသည်။
ယင်းအား Ernst Wilhelm Leberecht Tempel ဆိုသူမှ ဩဂုတ် ၂၇၊ ၁၈၇၆ ခုနှစ်တွင် ရှာဖွေတွေ့ရှိခဲ့သည်။
centre|250px ယင်းသည် အချင်းအားဖြင့် အလင်းနှစ် ၈၀၀၀၀ ကျယ်ဝန်းသည်။
NGC 114 သည် နှစ်ဖက်ခုံး အမျိုးအစား ဂယ်လက်ဆီဖြစ်ပြီး စီတပ် ကြယ်စုတန်းထဲတွင် ကမ္ဘာမြေမှ အလင်းနှစ် ၁၉၅ မီလီယံ ဝေးကွာသည်။
ယင်းအား Truman Henry Safford ဆိုသူမှ စက်တင်ဘာ ၂၃၊ ၁၈၆၇ ခုနှစ်တွင် ရှာဖွေတွေ့ရှိခဲ့သည်။
centre|250px ယင်းသည် အချင်းအားဖြင့် အလင်းနှစ် ၅၅၀၀၀ ကျယ်ဝန်းပြီး နဂါးငွေ့တန်း ဂယ်လက်ဆီ၏ ထက်ဝက်ခန့်ရှိသည်။
ကိုးကား ပြင်ပလင့် Category:စီတပ် (ကြယ်စုတန်း)။
NGC 181 သည် ကြယ်စုတန်း အင်ဒရိုမီဒါမှ ခရုပတ်ပုံစံ ဂယ်လက်ဆီဖြစ်သည်။
ယင်းအား Édouard Stephan ဆိုသူမှ အောက်တိုဘာ ၆၊ ၁၈၈၃ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၅.၄၀ ဖြစ်သည်။
ကိုးကား ပြင်ပလင့် Category:အင်ဒရိုမီဒါ (ကြယ်စုတန်း)။
NGC 182 သည် မိန် နက္ခတာရာမှ ခရုပတ်ပုံစံ ဂယ်လက်ဆီဖြစ်သည်။
ယင်းအား ဝီလီယံ ဟာရှယ် ဆိုသူမှ ဒီဇင်ဘာ ၂၅၊ ၁၈၈၃ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၃.၂၇ ဖြစ်သည်။
NGC 183 သည် ကြယ်စုတန်း အင်ဒရိုမီဒါမှ ဘဲဥပုံစံ ဂယ်လက်ဆီဖြစ်သည်။
ယင်းအား Truman Safford ဆိုသူမှ နိုဝင်ဘာ ၅၊ ၁၈၆၆ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၅.၄၀ ဖြစ်သည်။
NGC 184 သည် ကြယ်စုတန်း အင်ဒရိုမီဒါမှ ခရုပတ်ပုံစံ ဂယ်လက်ဆီဖြစ်သည်။
ယင်းအား Édouard Stephan ဆိုသူမှ အောက်တိုဘာ ၆၊ ၁၈၈၃ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၅.၆၂ ဖြစ်သည်။
NGC 102 သည် နှစ်ဖက်ခုံး အမျိုးအစား ဂယ်လက်ဆီဖြစ်ပြီး စီတပ် ကြယ်စုတန်းထဲတွင် အလင်းနှစ် ၃၃၀ မီလီယံ ဝေးကွာသည်။
47 Tucanae (NGC 104) သည် globular cluster ဖြစ်ပြီး ကြယ်စုတန်း တူကင်နာတွင် တည်ရှိသည်။
ယင်းသည် အလင်းနှစ် ၁၆၇၀၀ ခန့် ကမ္ဘာမြေမှ ဝေးကွာပြီး အလင်းနှစ် ၁၂၀ ကျယ်ပြောသည်။
သာမန်မျက်စိဖြင့် မြင်နိုင်ပြီး မြင်သာသောအရွယ်အစားမှာ ၄.၉ ရှိသည်။
ဂုဏ်အင်များ NGC 104 သည် အိုမီဂါ စင်တောရိပြီးလျင် အတောက်ပဆုံး globular cluster ဖြစ်ပြီး ပင်မအူတိုင်တွင် အင်မတန်သိပ်သည်းကာ တောက်ပနေသည်။
ယင်းသည် ဂလက်ဆီထဲတွင် ကြယ်ပေါင်း မီလီယံချီကာ တည်ရှိသည့် globular cluster တစ်ခုလည်းဖြစ်သည်။
သေးငယ်သော မက်ဂျစ်လန်တိမ်တိုက်နှင့် နီးကပ်သယောင်ထင်ရသော်လည်း မက်ဂျစ်လန် တိမ်တိုက်သည် အလင်းနှစ် ၂၁၀၀၀၀ ဝေးကွာသောကြောင့် ရုပ်ပိုင်းအားဖြင့် မနီးစပ်လှပေ။
ဟာဘယ် အာကာသ တယ်လီစကုပ်အား အသုံးချကာ ယင်းအနားတွင် ဂြိုဟ်များတည်ရှိမှုအား ရှာဖွေသော်လည်း တည်ရှိမှုလက္ခဏာအား မတွေ့ရပေ။
ယင်းအချက်အရ globular cluster များတွင် ဂြိုဟ်များတည်ရှိမှုသည် အင်မတန်ရှားပါးသည်ဟု ညွန်ပြနေသည်။
47 Tucanae ၏ ပင်မအူတိုင်နားတွင် blue straggler ကြယ်များ အနည်းဆုံး ၂၁ ခုရှိသည်။
X-ray ပင်ရင်းများလည်း တည်ရှိသည်ဟု ညွန်ပြသည်။
ဟာဘယ် တယ်လီစကုပ်၏ အချက်အလက်များအရ တွင်းနက်တည်ရှိသည်ကိုမူ မတွေ့ရပေ။
ပြခန်း ကိုးကား ပြင်ပလင့်များ 47 Tucanae at the ESA-Hubble website 47 Tucanae, Galactic Globular Clusters Database page 47 Tucanae at the Chandra X-ray Observatory website ကဏ္ဍ:တူကင်နာ (ကြယ်စုတန်း)။
NGC 107 သည် ကြယ်စုတန်း စီတပ်မှ အလင်းနှစ် ၂၈၀ မီလီယံ ဝေးကွာသည့် ခရုပတ်ပုံစံ ဂယ်လက်ဆီဖြစ်သည်။
ယင်းအား Otto Struve ဆိုသူမှ ၁၈၆၆ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၄.၂ ဖြစ်သည်။
NGC 108 သည် ကြယ်စုတန်း အင်ဒရိုမီဒါမှ အလင်းနှစ် ၂၁၀ မီလီယံ ဝေးကွာသည့် နှစ်ဖက်ခုံး ဂယ်လက်ဆီဖြစ်သည်။
ယင်းအား ဝီလီယံ ဟာရှယ် ဆိုသူမှ ၁၇၈၄ ခုနှစ်တွင် ရှာဖွေတွေ့ရှိခဲ့ပြီး မြင်သာသောအရွယ်အစားမှာ ၁၂.၁ ဖြစ်သည်။
Windows 95 ( codemane Chicago) သည် မိုက်ခရိုဆော့ဖ်၏ ကွန်ပျူတာစက်လည်ပတ်ရေးစနစ်တစ်ခုဖြစ်ပြီး ဩဂုတ်လ ၂၄၊ ၁၉၉၅ ခုနှစ်တွင် စတင်ဖြန့်ချိခဲ့သည်။
သုံးစွဲသူအစဉ်ပြေစေရန်ဦးတည်ထားသော ယင်းသည် ယခင်က DOS-based Windows ထုတ်ကုန်များကို သိသိသာသာ မွမ်းမံထားသည်။
Windows 95 သည် ယခင်က Windows 3.1x series ကို ရုပ်သွင်ပြင်များဖြင့်ပြသော GUI interface အဖြစ်သို့ အဆင့်မြှင့်တင်ခဲ့သည်။
၎င်းအပြင် plug-and-play feature အသစ်နှင့်အတူ ယခင်က 16-bit လုပ်ဆောင်နိုင်ရည်မှ ပိုမိုမြန်ဆန်သည့် 32-bit architecture သို့ ပြောင်းလဲနိုင်ခဲ့သည်။
Windows 95 သည် feature အသစ်များဖြစ်သော "Start" ခလုတ် Taskbar အစရှိသည်များကို စတင်မိတ်ဆက်ပေးခဲ့သည်။
သုံးနှစ်ကြာသော် Windows 98 ထွက်လာပြီး Windows 95 အား ထောက်ပံ့ပေးမှုမှာ ၂၀၀၁ ခုနှစ် ဒီဇင်ဘာလ ၃၁ ရက်နေ့တွင် သက်တမ်းကုန်ဆုံးခဲ့သည်။
NGC 40 သည် နက်ဗျူလာဖြစ်ပြီး နိုဝင်ဘာ ၂၅ ၁၇၈၈ ခုနှစ်တွင် ဝီလီယံ ဟာရှယ်မှ ရှာဖွေတွေ့ရှိခဲ့သည်။
ယင်းသည် သက်တမ်းကုန်ဆုံးခါနီး ကြယ်နှင့် ဓာတ်ငွေ့ပူများဖြင့် ဖွဲ့စည်းထားသည်။
ပူပြင်းသောကြယ်၏ မျက်နှာပြင် အပူချိန်သည် ၅၀၀၀၀ ဒီဒရီ ဆယ်ဆီးယပ် ရှိသည်။
ကြယ်မှာ ဓာတ်ရောင်ခြည်ဖြာထွက်မှုကြောင့် အပြင်ဘက်အလွှာအား အပူချိန် ၁၀၀၀၀ ဒီဂရီ ဆယ်ဆီးယပ် ဖြစ်စေပြီး အလင်းနှစ် ၃၀၀၀၀ ကျယ်ပြောစေသည်။
သိပ္ပံပညာရှင်များ အဆိုပြုသည်မှာ NGC 40 သည် ယခုမှနောင်နှစ်ပေါင်း ၃၀၀၀၀ ကြာလျင် တဖြည်းဖြည်း မှေးမှိန်သွားပြီး ကမ္ဘာအရွယ်အစားခန့်သာရှိသော ကြယ်ပုအဖြစ် ကျန်ရှိမည်ဖြစ်သည်။
ပြခန်း ကိုးကား ပြင်ပလင့် Category:စီဖျူး (ကြယ်စုတန်း) Category:နက်ဗျူလာများ။
Windows 98 (codename Memphis) သည် မိုက်ခရိုဆော့ဖ်၏ GUI စနစ်ပါသော ကွန်ပျူတာ စက်လည်ပတ်ရေး စနစ်တစ်ခုဖြစ်သည်။
ယင်းသည် Windows 9x series များထဲတွင် ဒုတိယမြောက် ပင်တိုင် release လုပ်ခဲ့သော ဗားရှင်းတစ်ခုဖြစ်သည်။
၁၉၉၈ ခုနှစ် မေလ ၁၅ တွင် ပွဲထုတ်ခဲ့သည်။
ယခင် Windows 95 ကဲ့သို့ 16-bit နှင့် 32-bit လုပ်ဆောင်နိုင်သော hybrid အမျိုးအစားဖြစ်ပြီး boot stage မှာ MS-DOS based ဖြစ်သည်။
Windows 98 နောက်ပိုင်းတွင် Windows 98 Second Edition (SE) အား ၁၉၉၉ ခုနှစ် မေလ ၅ ရက်တွင် release လုပ်ခဲ့သည်။
မိုက်ခရိုဆော့ဖ်သည် Windows ME အား ၂၀၀၀ ခုနှစ် ဇွန် ၂၀ တွင် ဗားရှင်းအသစ် ထုတ်ပြန်ခဲ့သည်။
Windows 98 နှင့် 98 SE အား ၂၀၀၂ ခုနှစ် ဇွန်လ ၃၀ ရက်တွင် ပင်မထောက်ပံ့မှု ရပ်တန့်ခဲ့ကာ ထပ်တိုးထောက်ပံ့မှုကို ၂၀၀၆ ခုနှစ် ဇူလိုင် ၁၁ ရက်နေ့တွင် ရပ်ဆိုင်းခဲ့သည်။
Windows 98 အတွက် နာမည်ကြီး startup sound ကို မိုက်ခရိုဆော့ဖ် အသံအင်ဂျင်နီယာ Ken Kato ဆိုသူမှ ဖန်တီးပေးခဲ့သည်။